cyanic-selkie/wikianc huggingface dataset:
Քանակական անալիզ (քիմիա)
Կշռային կամ գրավիտաչափական անալիզ
Այս դեպքում որոշվելիք տարրը լուծույթից նստեցնում (անջատում) են դժվարալույծ միացության ձևով։ Անջատված նստվածքի զանգվածի հիման վրա կատարում են համապատասխան հաշվարկ և որոշում տվյալ տարրի քանակությունը։ Շատ դեպքերում որոշվելիք բաղադրիչ մասը հեռացնում են տաքացնելու միջոցով և զանգվածի կորստի տարբերությամբ էլ հաշվում քանակությունը։ Եթե որոշվելիք բաղադրիչ մասը ցնդող է, այն կլանում են որոշակի կլանիչներով, և որոշվելիք քանակը հաշվում կլանիչի քանակի ավելցուկով։ Այս եղանակի հիմնադիրն է Մ. Վ. Լոմոնոսովը, որը առաջինը կշեռք օգտագործեց քիմիայի լաբորատորիայում։
Սա համեմատաբար ավելի ճշգրիտ եղանակ է, բայց ունի սահմանափակ կիրառություն, որովհետև անօրգանական դժվարալույծ միացությունները քիչ են։ Օրգանական միացությունների կիրառումը, որպես նստեցնող ոեագենտներ, ընդլայնեց հին եղանակի սահմանները։ Այդ ուղղությամբ մեծ դեր կատարեցին Լ. Ա. Չուգաևի աշխատանքները։ Նա ապացուցեց, որ դիմեթիլգլիօքսիմը միակը չէ, որ Ni^{2+}-ի հետ առաջացնում է բնորոշ նստվածք, այլև այդպիսի հատկությամբ օժտված են շատ այլ օրգանական ռեակտիվներ։ Օրգանական ռեակտիվների տեսության հետագա զարգացմանը շատ նպաստեցին քիմիկոսներ Ի. Պ. Ալիմարինի. Ի. Մ. Կորենմանի, Վ. Ի. Կուզնեցովի և ուրիշների կատարած աշխատանքները։
Գազային անալիզ
Գազային անալիզը հիմնված է գազային խառնուրդի ծավալի չափման վրա։ Գազային խառնուրդի ծավալը չափում են կլանիչներով՝ կլանելուց առաջ կամ գազային խառնուրդն այրելուց հետո։ Ծավալային և կշռային անալիզներն այժմ չեն բավարարում ժամանակակից անալիզի պահանջները հետևյալ պատճառներով.
Ֆիզիկաքիմիական եղանակ
Ժամանակակից այդպիսի եղանակներից է անալիզի ֆիզիկաքիմիական եղանակը։ Անալիզի ֆիզիկաքիմիական եղանակը հիմնված է նյութի ֆիզիկական և քիմիական հատկությունների որոշակի կախման վրա։ Այսպես օրինակ, իմանալով թթվի խտությունը, կարելի է որոշել նրա բաղադրությունը լուծույթում (տոկոսներով)։ Անալիզի այն եղանակը, որը հնարավորություն է տալիս որոշելու նյութի բաղադրությունը՝ առանց քիմիական ռեակցիաների, կոչվում է անալիզի ֆիզիկական եղանակ։ Նյութի քանակական որոշման համար օգտագործվում են նաև քիմիական ռեակցիաներ, որոնց ընթացքում կարելի է չափել լուծույթի ֆիզիկական հատկությունները, օրինակ՝ էլեկտրահաղորդականությունը, գույնի ինտենսիվության փոփոխությունը և այլն։ Անալիզի այն եղանակը, որը հնարավորություն է տալիս որոշակի ընթացող քիմիական ռեակցիաների ժամանակ հետևելու լուծույթի ֆիզիկական հատկությունների փոփոխություններին, կոչվում է անալիզի ֆիզիկաքիմիական եղանակ։ Այս եղանակը քիմիականի համեմատ ունի շատ առավելություններ, մեծ զգայունություն, որոշումը կատարվում է շատ արագ։ Ֆիզիկաքիմիական անալիզի եղանակներն են՝
Պղտորաչափության եղանակ
Պղտորաչափության եղանակը, հիմնված է սուսպենզիաներում տարածված լույսի քանակության չափման վրա։ Այս եղանակը կիրառվում է նյութի այն փոքր քանակների որոշման դեպքում, որոնք լուծույթում գտնվում են կախույթի, սուսպենզիայի ձևով։
Էմիսիոն սպեկտրալ անալիզի եղանակ
Էմիսիոն սպեկտրալ անալիզի եղանակը հիմնված է սպեկտրալ ալիքների գույների ինտենսիվության վրա, որը կախման մեջ է գտնվում նյութի կոնցենտրացիայից։
Բոցի լուսաչափության եղանակ
Այս դեպքում չափում են ֆոտոէլեմենտի օգնությամբ ստացված ճառագայթման ինտենսիվությունը։ Այս եղանակով հնարավոր է որոշել տարբեր 2-4 %-ի ճշտությամբ։ Անալիզվող լուծույթն աերոզոլի ձևով տրվում է բոցի վրա։ Քանի որ ատոմաադսորբցիոն եղանակը հիմնված է լույսի ստանդարտ աղբյուրից հետազոտվող տարրի ատոմների ճառագայթման կլանման վրա, այս ինտենսիվությամբ էլ չափում են ֆոտոէլեմենտների և գալվանաչափի օգնությամբ։
Լյումինեսցենտային անալիզի (լուսարձակման) եղանակ
Չափում են այն լուսարձակումը, որը ստացվում է անալիզվող լուծույթը կամ չոր նյութը ուլտրամանուշակագույն ճառագայթների ազդեցությանը ենթարկվելիս։ Որպեսզի առաջանա նյութի լուսարձակում, նրա վրա ազդում են որոշակի քանակությամբ ճառագայթային էներգիայով։ Անալիզվող նյութը կլանում է այդ էներգիան, որոշ ժամանակ մնում գրգռված վիճակում, ապա նորմալանում։ Այդ ընթացքում նյութն արձակում է կլանված էներգիայի որոշ քանակ՝ լուսարձակման քվանտի ձևով։ Քիմիական լյումինեսցենտային անալիզի դեպքում անալիզվող նյութի քանակը որոշում են նրա լուսարձակման ինտենսիվությամբ, որը կախված է կլանված լույսի քանակից։
Ռենտգենասպեկտրային անալիզի եղանակ
Անալիզվող նյութը հետազոտում են ռենտգենյան ճառագայթների միջոցով։ Հայտնի է, որ այն էլեկտրոնները, որոնք մոտ են գտնվում միջուկին, հիմնականում չեն մասնակցում քիմիական ռեակցիաներին, նրանց կարելի է ակտիվացնել միայն բարձր էներգիայի քվանտներով, ինչպիսիք են ռենտգենյան ճառագայթները։ Նյութի ատոմական և մոլեկուլային վիճակի մասին ինֆորմացիա կարելի է ստանալ միայն երկու ճանապարհով՝
Էլեկտրակշռային եղանակ
Անալիզի էլեկտրակշռային եղանակի հիմքում ընկած է էլեկտրոլիզի երևույթը։ երբ անալիզվող լուծույթի միջով անցկացնում են հաստատուն էլեկտրական հոսանք, էլեկտրոդի վրա կարոդ է անջատվել մետաղ կամ օքսիդ։ Էլեկտրոդը կշռում են էլեկտրոլիզից առաջ և հետո, անջատված նյութի քանակությունը որոշում (հաշվում) էլեկտրոլիտի զանգվածի ավելացումով։
Պոտենցաչափական եղանակ
Անալիզի պոտենցաչափական եղանակի դեպքում չափում են անալիզվող լուծույթի մեջ ընկղմված Էլեկտրոլիտի պոտենցիալը, որը համարժեք կետում կտրուկ փոփոխվում է։ Պոտենցիալի մեծությունը չափում են պոտենցաչափի օգնությամբ։ Պոտենցիալի մեծությունը կախված է լուծույթում եդած իոնի կոնցենտրացիայից։
Կոնդուկտոմետրիկ (էլեկտրահաղորդաչափական) եղանակ
Անալիզի կոնդուկտոմետրիկ (էլեկտրահաղորդաչափական) եղանակի դեպքում չափում են անալիզվող լուծույթի էլեկտրահաղորդականությունը, որը փոփոխվում է քիմիական ռեակցիաների հետևանքով՝ կախված լուծված նյութի խտությունից։
Կուլոնաչափական եղանակ
Անալիզի կուլոնաչափական եղանակի դեպքում չափում են հոսանքի քանակությունը, որը ծախսվել է որոշվելիք տարրի էլեկտրավերականգնման վրա։
Զանգվածասպեկտրային անալիզ
Զանգվածասպեկտրային անալիզի դեպքում որոշում են իոնացված ատոմների, մոլեկուլների կամ ռադիկալների քանակությունը, որտեղ արտահայտված է նյութի զանգվածի քանակության կախումը լիցքից։ Անալիզվող նյութը (գազ, պինդ նյութ) մտցնում են խցիկ, որտեղ այն ռմբակոծում են էլեկտրոններով. արդյունքում ստացվում են իոններ։ Այնուհետև զանգված ալիգատորն անջատում է իոնների ճառագայթները (ենթադրենք՝ m քանակությամբ) մյուս ճառագայթներից, որոնք ունեն m + Δm-ին մոտ զանգված, և մեծացնում անջատող ալիքների ուժգնությունը։ Դրական լիցք ունեցող իոնների քանակությունը չափում են լուսանկարահանման կամ ֆոտոէլեկտրական եղանակով և ստանում տարրերի սպեկտրները։ Այս եղանակով որոշում են նաև միներալների և լեռնային հանքատեսակների տարիքը, նաև կատարում լուսնահողի անալիզ։
Քրոմատագրաֆիական անալիզ
Քրոմատագրաֆիական անալիզը հիմնված է լուծված նյութերի գազերի, հեղուկների գոլորշիների խառնուրդներից սորբցիոն եղանակով դինամիկ պայմաններում իոնների և այլ նյութերի անջատման վրա։ Անալիզվող լուծույթն անցկացնում են աշտարակով, որը լցված է իոնափոխանակիչներով (ադսորբող նյութերով), տեղի է ունենում բաղադրիչ մասերի անջատում՝ կախված նրանց ադսորբվող հատկություններից։
Ռադիոչափական անալիզ
Ռադիոչափական անալիզը վերջին ժամանակներս ստացել է մեծ տարածում, որովհետև անալիզը կատարում են աոանց նյութի քայքայման, և այն ունի մեծ զգայունություն (10−7 —10−11գ)։ Այս միջոցով կատարում են ճառագայթված մասնիկների որոշում, որոնք ստացվել են ռադիոակտիվ տարրերից։ Չափումները գրանցում են Գեյգեր-Մյուլլերի հաշվիչի օգնությամբ։ α, β կամ γ ճառագայթների ազդեցությունից հաշվիչներում առաջանում են կարճ իմպուլսներ, որոնք ուժեղանալուց հետո անցնում են գրանցող հաշվիչ սարքերի միջով։ Նմուշում ռադիոակտիվ տարրի քանակությունը որոշում են՝ չափելով միավոր ժամանակի ընթացքում ստացված ճառագայթման ուժգնությունը։ Լայն կիրառություն ունեն՝
Ռադիոակտիվ անալիզ
Ռադիոակտիվ անալիզի դեպքում տարրերն ակտիվացնում են՝ ռմբակոծելով որևէ միջուկային մասնիկներով։ Ռադիոակտիվ ճառագայթումից ստացված ճառագայթների քանակական չափումների միջոցով անալիզվող նմուշում որոշում են տվյալ քանակությունը։ անալիզվող նմուշի հետ ճառագայթում են նաև հայտնի խտություն ունեցող նմուշը։ Ստացված արդյունքները համեմատելով՝ հաշվում են տարրի ճիշտ քանակությունը։
Ռադիոակտիվ ինդիկատորների եղանակ
Ռադիոակտիվ ինդիկատորների եղանակը մեծ մասամբ օգտագործում են տարրի մաքրության կամ միացության մաքրության աստիճանը որոշելու համար, որտեղ խառնուրդի տոկոսը 5-10 %-ից փոքր է։ Սա քիմիական ռեակցիաների մեխանիզմի ուսումնասիրման ամենալավ եղանակներից է, որով որոշում են նաև նյութի լուծելիությունը տարբեր լուծիչներում։ Քանակական անալիզում օգտագործում են նաև իզոտոպների նոսրացման, ռադիոչափական նստեցման և տիտրման այլ եղանակներ։
Լուծահանման անալիզ
Հաճախ անալիզվող տարրի քանակությունը խառնուրդում շատ փոքր է և հնարավոր չէ այն որոշել։ Օրինակ՝ հանքային ջրերի անալիզի դեպքում, որտեղ հետազոտվող իոնների քանակն այնքան փոքր է, որ ուղղակի քանակական որոշումներ կատարել հնարավոր չէ։ Այս դեպքում պահանջվում է դրանց խտությունները մեծացնել լուծահանման եղանակի օգնությամբ։
Արտաքին հղումներ
Կատեգորիա:Քիմիայի բաժիններ Կատեգորիա:Անալիտիկ քիմիա
Գինկգո
Գինկգո երկբլթակ, գինկոազգիների ընտանիքի միակ պահպանված ներկայացուցիչն է։
Կենսաբանական նկարագիր
Ներկայումս Գինկոն աճեցվում է երկրագնդի շատ բուսաբանական այգիներում, դենդրոպարկերում, տարբեր տիպի դեկորատիվ տնկարկներում։ Գինկոն տերևաթափ խոշոր ծառ է, մոնոպոդիալ ճյուղավորվածությամբ։ Երկտուն է։ Միկրոսպորատերևները պարուրաձև են, իսկ իգական մեգասպորատերևները թմբիկի ձև ունի, երկուական սկզբնակներով։ Փոշոտումը (քամու միջոցով) կատարվում է մայիս-հունիսին, սերմերը հասունանում են հոկտեմբերին։ Միջին երկարակյաց է, ապրում է մինչև 200 տարի։
Տերևաթափ խոշոր ծառեր են, մոնոպոդիալ, առատ ճյուղավորությամբ։ Տերևներն ունեն լայն թիթեղ, որը կազմվել է դիխատոմիական մասերի միաձուլումից։ Երկտուն են։ Առէջները պարուրաձև են, դասավորված են կատվիկի առանցքի վրա։ Մեգասպորատերևիկը թմբիկի ձև ունի և կրում է երկուական սերմնասկզբնակներ, որոնցից նորմալ զարգանում է միայն մեկը։ Փոշոտումը կատարվում է քամու միջոցով։ Ծաղկում է մայիս - հունիս ամիսներին։ Սերմերը հասունանում են հոկտեմբերին։ Արմատային համակարգը պլաստիկ է, հողադիմացկուն։ Ապրում է մինչև 2000 տարի ։
Կիրառություն
Երևանի պայմաններում գինկգոն բավականին ցրտադիմացկուն և երաշտադիմացկուն է, վնասատուներով և հիվանդություններով չի վարակվում։ Կանաչապատման մեջ խորհուրդ է տրվում օգտագործել որպես հնագույն և խիստ հետաքրքրական ծառատեսակ, գլխավորապես ուսումնադաստիարակչական նպատակներով։
Գրականություն
Կատեգորիա:Գինկգոազգիներ Կատեգորիա:Դեղաբույսեր Կատեգորիա:Ծառեր Կատեգորիա:Մերկասերմեր Կատեգորիա:Դեկորատիվ բույսեր
Դմիտրի Պարֆյոնով
Խաղացող
«Չերնոմորեց» ակումբի (Օդեսա) սան է։ Յոթ մրցաշրջան խաղացել է ակումբում, որտեղ եղել է առաջատարներից մեկը, երկու անգամ նվաճել է Ուկրաինայի գավաթը (1992, 1993/94), երկու անգամ դարձել է Ուկրաինայի փոխչեմպիոն (1994/95, 1995/96) և երկու անգամ նվաճել բրոնզե մեդալ (1992/93, 1993/94): Բազմիցս մասնակցել է Եվրագավաթների խաղերին։ Դարձել է «Չեռնոմորեցի» ռեկորդակիր Ուկրաինայի գավաթի խաղարկությունում (27) անցկացրած խաղերի քանակով։ 1995 թվականին Օդեսայում անհայտ անձինք նստել էին նրա մեքենան և դանակի սպառնալիքով ստիպել դուրս գալ քաղաքից, որտեղ խմեցրել են կլոֆելինով օղի։ Պարֆյոնովն արթնացել է միայն մի քանի ժամ անց առանց մեքենայի, փողի և փաստաթղթերի ։
1997 թվականի մրցաշրջանի կեսը խաղացել է Դնեպրոպետրովսկի «Դնեպրում»։
1998 թվականից խաղացել է Մոսկվայի «Սպարտակում», որի կազմում մեծ հաջողությունների է հասել (Ռուսաստանի քառակի չեմպիոն (1998-2001) և Ռուսաստանի գավաթակիր 1997/98)՝ խաղալով պաշտպանության եզրում, սակայն 2002 թվականին ստացած ծանր վնասվածքից (ոտքի կոտրվածք) հետո կարիերան անկում է ապրել, և 2005 թվականին Պարֆյոնովը հեռացել է «Սպարտակից»։ Այնուհետև հանդես է եկել Մոսկվայի «Դինամոյում», «Խիմկիում», Կիևի «Արսենալում», «Սատուրնում», սակայն թիմերից ոչ մեկում չի կարողացել խաղալ նույն մակարդակի վրա։ 2012 թվականին 4 խաղ է անցկացրել Տուլայի «Արսենալի» կազմում սիրողական լիգայում («Սևծովյան» գոտի) ։ Ուկրաինայի հավաքականում անցկացրել է 18 հանդիպում։
Մարզիչ
2012 թվականի սկզբին ընդգրկվել է Ռուսաստանի պատանեկան (1994 թվականի ծնունդներ) հավաքականի մարզչական շտաբում ։
Նույն թվականի հունիսի վերջին գլխավորել է Իվանովոյի «Տեքստիլշչիկ» ակումբը ։ Առաջին մրցաշրջանում նրա ղեկավարությամբ թիմը բրոնզե մեդալներ է նվաճել երկրորդ դիվիզիոնի «Արևմուտք» գոտում։ 2013 թվականի հունիսից օգնել է Վադիմ Եվսեևին։ 2014 թվականի փետրվարին Պարֆյոնովը ստացել է «Ա» կարգի մարզչական արտոնագիր ։ 2015 թվականի սկզբին անցել է «PRO» արտոնագրի ուսուցման առաջին փուլը ։
2015 թվականի օգոստոսի 7-ին հայտարարվել է Պարֆյանովի՝ «Տեքստիլշչիկի» հեռանալու մասին ,։ Օգոստոսի 12-ին նա երկու տարվա պայմանագիր է կնքել Ռուսաստանի առաջին դիվիզիոնի «Տոսնո» ակումբի հետ ։ Պարֆյոնովի ղեկավարությամբ «Արսենալը» պատմության մեջ առաջին անգամ դուրս է եկել Պրեմիեր լիգա՝ ժամկետից շուտ զբաղեցնելով երկրորդ տեղը Ռուսաստանի առաջին դիվիզիոնի առաջնությունում 2016/17 մրցաշրջանում։ 2018 թվականի մայիսի 9-ին «Տոսնոն» Ռուսաստանի Գավաթի եզրափակչում հաղթել է Կուրսկի «Ավանգարդին» և նվաճել տիտղոսը, որը Պարֆյոնովի համար առաջինն էր նրա մարզչական կարիերայում։ Սակայն արդեն չորս օր անց «Տոսնոն» դուրս է մնացել Պրեմիեր լիգայից՝ զբաղեցնելով 15-րդ տեղը և շուտով լուծարվել է։
Մայիսի 21-ին նշանակվել է Պրեմիեր լիգայի «Ուրալ» ակումբի գլխավոր մարզիչ, որի հետ հասել է Ռուսաստանի գավաթի 2018/19 մրցաշրջանի եզրափակիչ։
Որպես խաղացող
Թիմային
«Չերնոմորեց»
Անձնական
Որպես մարզիչ
Թիմային
«Տոսնո» «Ուրալ»
Մարզչային վիճակագրություն
2020 թվականի հուլիսի 9-ի դրությամբ
Արտաքին հղումներ
Կատեգորիա:Սպարտակ Մոսկվայի ֆուտբոլիստներ Կատեգորիա:Ուկրաինայի ֆուտբոլի ազգային հավաքական
Ծամիկ
Ծամիկ, հայկական իգական և արական անուն։ Ծամ անվան փաղաքշական ձևն է ։
Ծանոթագրություններ
Կատեգորիա:Հայկական իգական անձնանուններ Կատեգորիա:Հայկական արական անձնանուններ
Վեռներ Զոմբարտ
Վեռներ Զոմբարտ (Werner Sombart, ), գերմանացի տնտեսագետ, սոցիոլոգ, պատմաբան։ Պրոֆեսոր Բրեսլավլում (1890) և Բեռլինում (1906)։
Սկզբում կրել է մարքսիզմի ազդեցությունը, հետագայում հակադրվել պատմական մատերիալիզմին և Կ․ Մարքսի տնտեսական ուսմունքին։ Զոմբարտը հետազոտել է Արևմտյան Եվրոպայի տնտեսական պատմության, հատկապես կապիտալիզմի զարգացման, սոցիալիզմի և սոցիալական շարժման պրոբլեմները՝ սուբյեկտիվիստական հայեցակետ ցուցաբերելով։ Հակառակ դասակարգային պայքարի մարքսյան տեսության, հասարակության վերընթացի բովանդակությունը համարում էր ազգամիջյան կռիվները, իսկ սոցիալիստական հեղափոխությանը հակադրում կապիտալիզմի խաղաղ վերափոխման պատմափիլիսոփայությունը։ 1920 թվականներից սկսած նրա հայացքներն օգտագործեցին Գերմանիայի հետադեմ քաղաքական ուժևրը։
Ծանոթագրություններ
Կատեգորիա:Գերմանացի տնտեսագետներ Կատեգորիա:Գերմանացի սոցիոլոգներ Կատեգորիա:Գերմանացի պատմաբաններ Կատեգորիա:Հումբոլդտի համալսարանի շրջանավարտներ Կատեգորիա:Պրուսիայի գիտությունների ակադեմիայի անդամներ
Նովոսելկա (գյուղ, Կարաիդելսկի շրջան)
Նովոսելկա (Новоселка, Новосёлка), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարաիդելսկի շրջանի բնակավայրեր
Աստերոիդների ցանկ (65601-65700)
Աստերոիդների ցանկ (65501-65600) * Աստերոիդների ցանկ * Աստերոիդների ցանկ (65701-65800)
Ávvir
Ávvir («Խնամք», «Ուշադրություն» ), հյուսիսսաամերեն լեզվով թերթ։ Թողարկվում է Հյուսիսային Նորվեգիայում, ֆյուլկա Ֆինմարքում, շաբաթական հինգ օր (երեքշաբթիից շաբաթ)։ Ávvir-ը աշխարհում միակ օրաթերթն է հյուսիսսաամերեն լեզվով։
Թերթի գրասենյակները գտնվում են նորվեգական ֆյուլկա Ֆինմարքի Կարասյոկում և Քյոուտուկեյնուում։ Խմբարակազմը բաղկացած է 12 թղթակիցներից, որոնք աշխատում են Տանա, Կարասյոկ, Քյոուտուկեյնու, ինչպես նաև Տրոմսյո կոմունաներում ։
Ստեղծման պատմություն
Ávvir թերթը ձևավորվել է Min Áigi (թողարկվող Կարասյոկում) և Áššu (թողարկվող Քյոուտուկեյնուում) թերթերի միաձուլումից, որը տեղի էր ունեցել 2008 թվականին։ Թերթի առաջին համարը թողարկվել է 2008 թվականի փետրվարի 6-ին՝ Սաամների միջազգային օրը։ Հրատարակչությունների միավորման հիմնական նպատակը այնպիսի թերթի թողարկվումն էր, որը ամեն օր կտպագրվեր։ Áššu թերթը շաբաթական երկու օր էր թողարկվում (երեքշաբթի և ուրբաթ), մինչդեռ նոր թերթը սկսեց հրատարակվել շաբաթական հինգ օր՝ երեքշաբթի օրվանից մինչև շաբաթ օր ։
Հյուսիսսաամերեն ávvir բառը կարելի է թարգմանել որպես «ուշադրություն», «խնամք» ։ Այդ անվանումը առաջարկվել էր քաղաքական գործիչ Լայլա Սուսաննա Վարսի կողմից։
Նույն 2008 թվականին պետությունը թերթին ֆինանսական աջակցություն ցուցաբերեց. ըստ այդմ՝ Ávvir և Նորվեգիայի մեկ այլ հայտնի Ságat թերթը երկրում ամենամեծ ֆինանսական աջակցությունը ստացան՝ հաշված մեկ հետևողի չափով։
Տպագրություն
Ávvir թերթը տպագրվում է թերթի տպագրատանը՝ Համերֆեստ քաղաքում գտնվող Finnmark Dagblad-ում։
Թերթի հավաստագրված մաքուր տպագրությունը, ըստ Թերթի հրատարակողների ասոցիացիիայի, 2008 և 2009 թվականներին կազմել է 1204 օրինակ, իսկ 2010 թվականին՝ 1271 օրինակ (Նորվեգիայի լեզվակիրների ընդհանուր թվի հաշվարկով՝ 15 հազար մարդ ):
Սեփականատերեր
Ávvir թերթի մեկ երրորդը պատկանում է Nordavis AS խմբին (որը, իր հերթին, պատկանում է Altaposten թերթին), մեկ երրորդը՝ Finnmark Dagblad խմբին, ևս երրորդ մասը՝ այլ բաժնետերերի, այդ թվում՝ Norske Reindriftsamers Landsforbund և 'Indre Finnmark investeringsselskap'' ընկերություններին։
Ռոկոսովո
Ռոկոսովո (Рокосово), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Ռոկոսովո գյուղում բնակվում էր 4 785 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Հաջի Խանմամեդով
Կենսագրություն
Հաջի Խանմամեդովը ծնվել է 1918 թվականի հունիսի 15-ին Դերբենտում։ Երբ նա 14 տարեկան էր, եկավ Բաքու։ Նա Բաքվում ծանոթացավ Ուզեիր Հաջիբեկովի հետ։ Կրթություն է ստացել Ասեֆ Զեյնալլու անվան երաժշտական դպրոցում, իսկ հետո կոնսերվատորիայում, Սաիդ Ռուստամովի դասարանում։
Ծանոթագրություններ
Կատեգորիա:Ադրբեջանական ԽՍՀ ժողովրդական արտիստներ Կատեգորիա:Ադրբեջանական ԽՍՀ արվեստի վաստակավոր գործիչներ Կատեգորիա:Խորհրդային կոմպոզիտորներ Կատեգորիա:Ադրբեջանցի կոմպոզիտորներ
Սկոմորոխ
Սկոմորոխ, թափառաշրջիկ դերասան Հին Ռուսիայում։ Առաջին հիշատակությունը Սկոմորոխների մասին վերաբերում է 1068 թվականին, նրանց պատկերները պահպանվել են Կիևի Սոֆիայի տաճարի որմնանկարներում (1037)։ Սկոմորոխները հանդես են եկել հրապարակներում, փողոցներում՝ միաժամանակ որպես երգիչներ, պարողներ, երաժիշտներ, բեմական փոքր տեսարանների կատարողներ, վարժեցնողներ, ակրոբատներ, եղել են իրենց կատարած երաժշտական և դրամատիկ, երկերի մեծ մասի հեղինակը։ Ներկայացման գլխավոր հերոսը եղել է ուրախ, ճարպիկ գեղջուկը, որը սովորաբար իր խելամտությունը քողարկել է կատակաբան պարզամտի դիմակով։ Սնեկոմորոխը հանդես են եկել խմբերով (XVI- XVII դարերին․՝ 70-100 հոգով), կրել դիմակներ (այդ թվում՝ գազանների)։ Նրանց արվեստը փառաբանել է երկրային զվարճությունները և հակադրվել եկեղեցուն։ Սկոմորոխությունը ծաղկման է հասել XV- XVII դարերին․, իսկ XVIII դ․ հետզհետե անհետացել։ Սնկոմորոխերին հալածել են եկեղեցին, իշխանությունները։ 1648 թվականին և 1657 թվականին հրապարակվել են սկոմորոխությունն արգելող հրամանագրեր։ Սկոմորոխների արվեստի որոշ ավանդույթներ փոխանցվել են XVIII-XIX դարերին․ բաչագաններին, որոնցից էլ անցել էստրադա և կրկես։ ՍԿ ՈՊԱ․Ս (2’колас), դասական արվեստի ուշ շրջանի հույն քանդակագործ և ճարտարապետ։ Ծնվել է Պարոս կղզում։ Ստեղծագործել է մ․թ․ա․ IV դ․ Հունաստանի և Փոքր Ասիայի տարբեր քաղաքներում։ Որպես ճարտարապետ մասնակցել է Տեգեայի Աթենաս Ալեայի տաճարի (մ․թ․ա․ 350-340) և Հալիկառնասի դամբարանի (մ․թ․ա․ IV դ․ կես) կառուցմանը։ Սկոմորոխի՝ մեզ հասած հավաստի գործերից կարևորագույնը Հալիկառնասի դամբարանի գոտու «Ամազոնամաքիա» բարձրաքանդակներն են (մարմար, մ․թ․ա․ IV դարի․ կեսին, Բրիակսիսի, Լեոքարեսի, Տիմոթեոսի հետ, հատվածները՝ Բրիտանական․ թանգարանում, Լոնդոն)։ Սկոմորոխի բազմաթիվ գործեր հայտնի են հռոմեական կրկնօրինակներից («Փոտոս», «Երիտասարդ Հերակլես», «Մենաս»)։ Հրաժարվելով V դարի արվեստին բնորոշ կերպարի ներդաշնակ հանգստությունից, Սկոմորոխը արտահայտել է մարդու հոգեկան ուժեղ ապրումները, կրքերի պայքարը, որոնց մարմնավորման համար կիրառել է դինամիկ կոմպոզիցիա, մանրամսաների մեկնաբանման նոր եղանակներ։ Սկոմորոխ մեծապես ազդել է հելլենիստական մշակույթի քանդակագործների վրա։
Կատեգորիա:Թափառական արտիստներ Կատեգորիա:Ռուսաստանի թատրոն Կատեգորիա:Ռուս արվեստ Կատեգորիա:Ոչ արդիական մասնագիտություններ Կատեգորիա:Խեղկատակներ Կատեգորիա:Սլավոնական հեթանոսություն
Նովո Սարաևո (համայնք, Բոսնիա և Հերցեգովինա)
Նովո Սարաևո համայնք (Ново Сарајево), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում ։
1971
111,811 ընդամենը
1991
95,089 ընդամենը
2013
64,814 ընդամենը
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության համայնքներ
Էակոս
Ծանոթագրություններ
Կատեգորիա:Հին հունական դիցաբանություն
Կոտլյարևսկոե (գյուղ, Գլոբինոյի շրջան)
Կոտլյարևսկոե (Котляревське), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Կոտլյարևսկոե գյուղում բնակվում էր 21 մարդ։ Բնակավայրը զբաղեցնում է 0,277 կմ² տարածք։ Բնակչության խտությունը կազմում էր 75,81 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Ապարտ
Ապարտ (á part, a parte` մի կողմ, մեկուսի, առանձին), թատերագրի՝ խոսքի ռեմարկային նշումը, որը գործող անձն ասում է ինքն իրեն, հասցեագրված է ոչ թե խաղընկերոջը (սովորաբար նա այդ խոսքը չի լսում ), այլ հանդիսատեսին։ Թատերագրական այս ձևը կարևոր տեղ է գրավել անտիկ դրամայում՝ գործող անձի մտքերն ու մտադրությունները հանդիսատեսին հայտնի դարձնելու նպատակով։ Այնուհետև այն անցել է կլասիցիստական, ռոմանտիկական և ռեալիստական դրամային։ Հաճախ հանդիպում է կատակերգությունների մեջ, ուր գործող անձերից մեկը «պատահաբար» լսում է այն, ինչ մյուսն ասում է մեկուսի՝ նպաստելով զավեշտական վիճակների հետագա զարգացմանը։ Ապարտ տերմինը Սունդուկյանը թարգմանել է «առանձին», իսկ Պարոնյանը՝ «մեկուսի» ։
Ծանոթագրություններ
Կատեգորիա:Թատերական եզրեր
Աստերոիդների ցանկ (247101-247200)
Աստերոիդների ցանկ (247001-247100) * Աստերոիդների ցանկ * Աստերոիդների ցանկ (247201-247300)
Ծամոսկի
Ծամոսկի, հայկական իգական անուն։ Առաջացել է հայերեն ծամ և ոսկի բառերից։ Նշանակում է «ոսկեգույն մազեր ունեցող, ոսկեհեր»։ Հիշատակվել է 16-17-րդ դարերում՝ 1579, 1627 , 1686 , նաև անթվական մի հիշատակարանում ։
Ծանոթագրություններ
Կատեգորիա:Հայկական իգական անձնանուններ
Արցախյան պատերազմում զոհված ազատամարտիկների ցանկ (Շ)
Այստեղ ներկայացված են Արցախյան պատերազմում զոհված ազատամարտիկների ցանկի Շ տառով սկսվող ազգանունները։
Տես նաև
Կատեգորիա:Արցախյան պատերազմում զոհված ազատամարտիկների ցանկեր
Կարլես Պլանաս
Կարլես Պլանաս Անտոլինես (Carles Planas Antolínez, ), իսպանացի ֆուտբոլիստ, Լառնակայի ԱԵԿ ակումբի ֆուտբոլիստ։
Կենսագրություն
Կարլես Պլանասը 10 տարեկան հասակում՝ 2001 թվականին ընդգրկվել է Լա Մասիայի կազմում և սովորել այնտեղ տասը տարի։ Դպրոցից հետո 2008/2009 մրցաշրջանում ընդգրկվել է «Բարսելոնայի» երկրորդ թիմի կազմում, որտեղ անցկացրել է ընդամենը մեկ խաղ, ձախ եզրում եղած մեծ մրցակցության պատճառով։ Պլանասը Կատալոնացիների հիմնական կազմում նորամուտը կատարել է 2012 թվականի նոյեմբերի 29-ին Իսպանիայի գավաթի խաղարկության 1/16 եզրափակչի «Ալավեսի» դեմ խաղում (3:1)՝ երկրորդ խաղկեսում դուրս գալով փոխարինման։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Լա Լիգայի ֆուտբոլիստներ Կատեգորիա:Բարսելոնայի ֆուտբոլիստներ
Օլգա Բենարիո Պրեստես
Օլգա Բենարիո Պրեստես (/ˈɔwgɐ beˈnaɾju prɛstʃis/, ), Նացիստական Գերմանիայի կողմից մահապատժի ենթարկված գերմանա-բրազիլացի կոմունիստ գրոհային։
Կենսագրություն
Օլգան ծնվել է Մյունխենում (ի ծնե՝ Օլգա Գուտման Բենարիո), հրեական ընտանիքում ։ Նրա հայրը՝ Լեո Բենարիոն, սոցիալ-դեմոկրատ փաստաբան է եղել, մայրը՝ Եվգենին (Գուտման)՝ Բավարիայի բարձր հասարակության անդամ։ 1923 թվականին, տասնհինգ տարեկան հասակում, նա միացել է Կոմունիստական երիտասարդական ինտերնացիոնալին և 1928 թվականին օգնել կազմակերպել իր սիրելիի և կուսակից Օտտո Բրաունի փախուստը Մոաբիթ բանտից ։ Նա մեկնել է Չեխոսլովակիա և այնտեղից, միանալով Բրաունի հետ, Մոսկվա, որտեղ Բենարիոն սովորել է Լենինի Կոմունիստական դպրոցում, այնուհետև աշխատել որպես Կոմունիստական երիտասարդական ինտերնացիոնալի հրահանգիչ Խորհրդային Միությունում, Ֆրանսիայում և Մեծ Բրիտանիայում, որտեղ նա մասնակցել է հակաֆաշիստական գործունեության համակարգմանը։ Նա բաժանվել է Օտտո Բրաունից 1931 թվականին։
Բրիտանիայում մնալուց հետո, որտեղ նա կարճ ժամանակով ձերբակալված է եղել, Օլգան հաճախել է Ժուկովսկու անվան ռազմական ակադեմիայի դասընթացին, ինչի հետևանքով որոշ պատմաբաններ նրան դիտել են որպես խորհրդային ռազմական հետախուզության գործակալ ։ Իր ռազմական պատրաստության շնորհիվ 1934 թվականին նրան հանձնարարվել է օգնել Բրազիլիա վերադառնալու Լուիս Կառլոս Պրեստեսին, ում նա նշանակել է որպես թիկնապահ ։ Այս առաքելությունն իրականացնելու համար կեղծ փաստաթղթեր են ստեղծվել այն մասին, որ նրանք պորտուգալացի ամուսնական զույգ են։ Երբ 1935 թվականին նրանք հասել են Ռիո դե Ժանեյրո, այս շապիկը իրականություն է դարձել, քանի որ զույգը սիրահարվել է։ 1935 թվականի նոյեմբերին ձախողված ապստամբությունից հետո Բենարիոն և նրա ամուսինը թաքնվել են և հազիվ փախչելով Իպանեմայի ոստիկանական արշավանքից , նրանք երկուսն էլ ի վերջո ձերբակալվել են 1936 թվականի հունվարին՝ Գետուլիո Վարգասի կողմից հայտարարված դաժան հակակոմունիստական արշավի ժամանակ։ Նա հայտարարել է ռազմական դրություն և արդեն ծրագրել 1937 թվականի հեղաշրջումը, որն ի վերջո հանգեցրել է ֆաշիստական նման Էստադո Նովո ռեժիմի հաստատմանը։
Հղի և Պրեստեսից բաժանված Բենարիոն կառչել է իր կեղծանունից, միայն թե բրազիլացի դիվանագետները բացահայտեն նրա իրական ինքնությունը՝ ձեռք ձեռքի տված աշխատելով Գեստապոյի հետ ։ Նրա փաստաբանները փորձել են խուսափել արտահանձնումից Բրազիլիայի Գերագույն դաշնային դատարանում գերագույն մարմնի միջոցով՝ հիմնվելով նրա հղիության վրա, քանի որ արտահանձնումը նորածին Բրազիլիայի քաղաքացուն կթողներ օտար կառավարության իշխանության տակ։ Քանի որ Բրազիլիայի օրենսդրությունն արգելել է քաղաքացիների արտահանձնումը, Օլգայի փաստաբաններն ակնկալել են, որ ժամանակ շահեն, քանի դեռ Օլգան բրազիլական հողում ծննդաբերել է փաստացի Բրազիլիայի քաղաքացուն՝ անկախ երեխայի հայրությունից, ինչն օրինականորեն կասկածելի է եղել Օլգայի ապացույցների բացակայության պատճառով։ Պրեստեսի ամուսնությունը եղել է մի բան , որը շատ քիչ հավանական կդարձներ արտահանձնումը ։ Հայցը, սակայն, արագորեն չեղարկվել է, զեկուցող-արդարադատությունը պնդել է, որ գերագույն մարմինը փոխարինվել է ռազմական դրությամբ , և որ Օլգայի արտաքսումը հիմնավորվել է որպես «հասարակական կարգի համար վնասակար օտարական» ։
Բրազիլիայի Գերագույն դատարանի որոշումից հետո և չնայած միջազգային արշավին, Օլգան բռնի կերպով 1936 թվականի սեպտեմբերին վերադարձվել է Գերմանիա ։ Գերմանական նավատորմի կապիտանը, որը նրան չեղարկել է պլանավորված կանգառները ոչ գերմանական եվրոպական նավահանգիստներում՝ ձախողելով նրան փրկելու կոմունիստների փորձերը, ժամանելուն պես նրան բանտ է նստեցրել Բեռլինում, որտեղ նոյեմբերի 27-ին նա դուստր է ունեցել՝ Անիտա Լեոկադիային։ Տասնչորս ամսական հասակում երեխան ազատ է արձակվել իր հայրական տատի՝ Լեոկադիա Պրեստեսի խնամքին ։
Երեխայի ծնվելուց հետո Օլգան 1938 թվականին ուղարկվել է Լիխտենբուրգի համակենտրոնացման ճամբար, 1939 թվականին տեղափոխվել է Ռավենսբրյուկի համակենտրոնացման ճամբար և վերջապես 1942 թվականին Բերնբուրգի էվթանազիայի կենտրոն, որտեղ նրան գազով սպանել են հարյուրավոր այլ կին քաղբանտարկյալների հետ ։
Հետևանքներ
Երբ Վարգասը միացել է ՄԱԿ-ին, իսկ Բրազիլիան Երկրորդ համաշխարհային պատերազմի մեջ է մտել առանցքի դեմ, Լուիս Կառլոս Պրեստեսը՝ Անիտա Լեոկադիայի հայրը և Օլգա Բենարիոյի նախկին գործընկերը, ի վերջո քաղաքական գործընկերություն է կնքել նրա հետ՝ 1945 թվականին Վարգասի անհապաղ հեռացումից խուսափելու համար, ինչը պահանջել են ինչպես նրա ավելի աջակողմյան ներքին հակառակորդները, այնպես էլ Ադոլֆ Բերլը որպես ԱՄՆ դեսպան ։ Այս քայլը համահունչ է եղել այն ժամանակվա Ժողովրդական ճակատի կոմունիստական քաղաքականությանը ։ Նրա ձերբակալությունը Բրազիլիայում և, ի վերջո, արտահանձնումը նացիստական Գերմանիա, որտեղ հետագայում նա մահանացել է (Ռավենսբրյուկի համակենտրոնացման ճամբարում), նույնպես հնարավոր է դարձել Բրազիլիայի իշխանությունների հետ բրիտանական MI6-ի համագործակցության շնորհիվ ։
Ժառանգություն
Եվգենիա Կլեմմի, Անտոնինա Նիկիֆորովայի, Մելա Էռնստի, Ռոզա Յոխմանի, Կատյա Նիդերկիրշների, Ռոզա Թալմանի, Օլգա Կյորների, Մարթա Դեսրումոյի, Մինա Վիլյենի և Մարիա Գրոլմյուսի հետ միասին Օլգա Բենարիո Պրեստեսը եղել է Ռամորի համակենտրոնացման ճամբարի հայտնի բանտարկյալներից՝ ԳԴՀ-ի Ռավենսբրյուկի ազգային հուշահամալիրի ազատագրման տոնակատարությունների ժամանակ ։
Օլգա Բենարիոն եղել է Գ. Պ. Կրիբարիի Entre la Piel y el Alma օպերայի թեման, որի պրեմիերան տեղի է ունեցել Գլազգոյում, Շոտլանդիայի թագավորական երաժշտության և դրամայի ակադեմիայում, 1992 թվականի մայիսի 22-ին։
ԳԴՀ-ում Ռութ Վերները 1961 թվականին հրատարակել է Օլգա Բենարիոյի մասին հաջողակ կենսագրական վեպ երիտասարդ ընթերցողների համար ։
2004 թվականին Բենարիոյի կյանքի վրա հիմնված բրազիլական հանրահայտ ֆիլմը՝ Օլգան, ռեժիսոր Ջեյմ Մոնժարդիմը, որն առաջարկել է Օլգայի կյանքի հիմնովին ապաքաղաքականացված պատմությունը՝ կենտրոնացած Պրեստեսի հետ նրա սիրավեպի վրա, ի հիասթափություն գերմանացի քննադատների, այն անվանել է «կիչ գովազդ» ։
Նաև 2004 թվականին նա եղել է գերմանական վավերագրական ֆիլմի (վերակառուցված տեսարաններով)՝ ռեժիսոր Ռայներ Վերներ Ֆասբինդերի, Գալիպ Իյիտանիրի Olga Benário - Ein Leben für die Revolution-ի նկարահանման առարկան ։
2006 թվականին Ժորժի Անտունեսի «Օլգա» օպերայի պրեմիերան տեղի է ունեցել հոկտեմբերի 14-ին Բրազիլիայի Սան Պաուլոյի Թատրոնի Ակադեմիայում:
2009 թվականին Օլգա Բենարիոն շվեյցարացի գրող Ռոբերտ Կոենի վիպակի երեք կին հերոսներից մեկն է եղել, որը պատմել է հակաֆաշիստական աքսորի՝ Exil der frechen Frauen-ի մասին ։
2013 թվականի հունվարին գերմանացի դրամատուրգ Դեա Լոհերի «Օլգայի սենյակը» պիեսի անգլերեն թարգմանությունը ներկայացվել է «Լեզուներով խոսող» թատերական ընկերության կողմից Լոնդոնի «Արկոլա» թատրոնում ։
2013 թվականին Ռոբերտ Քոհենը խմբագրել է Օլգա Բենարիոյի և Լուիս Կառլոս Պրեստեսի միջև բանտերից և համակենտրոնացման ճամբարներից նամակների փոխանակումը ։
2016 թվականին Ռոբերտ Քոհենը հրապարակել է Օլգա Բենարիոյի վերաբերյալ Գեստապոյի փաստաթղթերի միայն վերջերս հասանելի մեծ դոսիեի խմբագրված տարբերակը ։
2019 թվականին Քոհենը հրապարակել է Բենարիոյի կյանքի վերաբերյալ ծավալուն հետազոտական փաստաթուղթ՝ «Հանցագործները և նրանց զոհը. Զեկույց Օլգա Բենարիոյի մասին գեստապոյի դոսիեի վերաբերյալ» ։
(7865) Ֆրանսուագրոս
(7865) Ֆրանսուագրոս (Francoisgros), աստերոիդ աստերոիդների հիմնական գոտում։ Հայտնաբերվել է 1982 թվականի մարտի 21-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,262358 ա. մ., առավելագույնը մոտենում է 1,9213 ա. մ. հեռավորության վրա և հեռանում 2,6034 ա. մ. ։ Արեգակի շուրջ մեկ ամբողջական պտույտ է կատարում 1242,91 երկրային օրվա ընթացքում, իր ուղեծրով շարժվելով միջինում 0,289642 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,74° անկյուն։
Սլոպովի
Սլոպովի (Слоповий), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Սլոպովի գյուղում բնակվում էր 105 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Գիշերային փախստականը (ֆիլմ)
Գիշերային փախստականը (Run All Night), ամերիկյան ավազակային մարտաֆիլմ՝ գրված Բրեդ Ինգելսբի կողմից և նկարահանված Ժոամե Կոլյետ– Սերրայի կողմից։ Գլխավոր դերերում հանդես են գալիս Լիամ Նեեսոնը, Ջոել Քինամանը, Էդ Հարրիսը։ Ֆիլմը թողարկվել է 2015 թվականի մարտի 13-ին։
Ծանոթագրություններ
Կատեգորիա:2015 ֆիլմեր Կատեգորիա:Անգլերեն ֆիլմեր Կատեգորիա:Ժաումե Կոլյետ-Սերրայի ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ամերիկյան քրեական ֆիլմեր Կատեգորիա:2015 դրամա ֆիլմեր Կատեգորիա:Ամերիկյան քրեական թրիլեր ֆիլմեր
Նովոսելկա (գյուղ, Ֆյոդորովսկի շրջան)
Նովոսելկա (Новоселка, Новоселка), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 625 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ֆյոդորովսկի շրջանի բնակավայրեր
Կրոկոդիլ (հանդես)
Կրոկոդիլ  (Крокодил, «Կոկորդիլոս»), երգիծական հանդես նախկին Խորհրդային Միությունում (1922-1991 թթ.), իսկ ավելի ուշ՝ Ռուսաստանում (2005-2008 թթ.)։ Առաջին անգամ լույս է տեսել 1922 թվականին, Մոսկվայում։ Եղել է «Պրավդայի» հրատարակությունը (1932 թ.-ից)։ Կազմակերպողը և առաջին խմբագիրն է եղել Կ. Երեմեևը։ Պարգևատրվել է Աշխատանքային կարմիր դրոշի շքանշանով (1972 թ.)։
Չնայած ԽՍՀՄ-ում քաղաքական սատիրայով զբաղվելու վտանգավորությանը, թերթին որոշակիորեն թույլ է տրվել կծու երգիծանքի ենթարկել քաղաքական գործիչների, ինչպես նաև ծաղրի ենթարկել բազմաթիվ իրադարձություններ։
Թերթը բավականին ինտենսիվորեն ծաղրանքի է ենթարկել նաև կապիտալիստական երկրներին, ինչպես նաև ծաղրել բազմաթիվ քաղաքական, էթնիկական և կրոնական խմբերի, որոնք ենթադրաբար հակադրվել են խորհրդային համակարգին։ Օրինակ, ստալինյան բռնապետության վերջին տարիներին, «Բժիշկների գործի» շրջանակներում թերթում տեղ էին գտնում զանազան հակասեմական նյութեր և ծաղրանկարներ։
Կատեգորիա:Երգիծական հանդեսներ Կատեգորիա:Աշխատանքային կարմիր դրոշի շքանշանով պարգևատրված կազմակերպություններ Կատեգորիա:Ռուսերեն ամսագրեր
Ամերիկյան բոլոր ժամանակների 10 լավագույն ֆիլմեր ըստ 10 ժանրերի
«Ամերիկյան բոլոր ժամանակների 10 լավագույն ֆիլմեր ըստ 10 ժանրերի», Ամերիկյան կինոկադեմիայի կողմից կազմված ցուցակ։ Հրապարակվել է 2008 թվականի հունիսի 17-ին։
Ցուցակը կազմվել է 1 500 կինոգործիչների (ռեժիսորներ, կինոքննադատներ, պատմաբաններ և այլն) կողմից։ Ցանկը կազմվել է նախապես կազմված 500 թեկնածու ֆիլմերից՝ յուրաքանչյուր ժանրի 50 ֆիլմ, արդյունքով կազմվելով 100 ամերիկյան ֆիլմեր։
10 լավագույն դատական դրամաներ
Ֆիլմեր օրենքի, արդարադատության, իրավաբանների, դատերի մասին
Արտաքին հղումներ
Կատեգորիա:Ամերիկյան ֆիլմեր Կատեգորիա:Կինեմատոգրաֆիական ցուցակներ
Թռչող ձուկ (ձկներ)
Թռչող ձուկ, Exocoetidae, ճառագայթալողակ դասին պատկանող ձկներ։ Այս տեսակի ձկների ընտանիքը հայտնի է, որպես թռչող ձուկ։ Գոյություն ունեն մոտավորապես 64 կենսաբանական տեսակներ, որոնք խմբավորված են յոթից ինը ցեղերի մեջ։ Թռչող ձուկը կարող է կատարել հզոր, ինքնագնաց թռիչքներ ջրից դուրս՝ օդում, նրանց երկար լողակները թույլ են տալիս թռչել մեծ տարածություններ։ Սա հազվադեպ հանդիպող բնական և պաշտպանական մեխանիզմ է, որն օգնում է խուսափել գիշատիչներից։ Exocoetidae անվանումը ոչ միայն ներկա գիտական անվանումն է, այլև լատիներեն անվանումն է թռչող ձուկ։ Թռչող ձկների ամենահին գտածոները թվագրվում են, որպես 235-242 միլիոն տարվա հնություն ունեցող գտածոներ։ Բայց այդ գտածոները շատ են տարբերվում ժամանակակից թռչող ձկներից, որոնք 66 միլիոն տարիների ընթացքում բազմաթիվ փոփոխությունների են ենթարկվել ։
Ստուգաբանություն
Exocoetidae լատիներեն անվանումն է ոչ միայն ճառագայթալողակ ձկների, այլթռչող ձկների ողջ ընտանիքի։ -idae ածանցը հաջորդում է լատիներեն exocoetus բառին, որը հին հունարենից թարգմանաբար նշանակում է «դրսում քնող», այս տեսակի ձկներն այս անվանումը ստացել են, որովհետև հնում մարդիկ հավատում էին, որ ձկները գիշերը դուրս էին գալիս ջրից և քնում ափին ։
Տարածումը և նկարագրությունը
Թռչող ձուկն ապրում է բոլոր օվկիանոսներում՝ մասնավորապես արևադարձային եւ ջերմ մերձարևադարձային ջրերում։ Նրանք սովորաբար հայտնվում են Էպիպելաջիկ գոտում։ Այս գոտին ունի օվկիանոսի մակերեսից հաշված մոտ 200 մետր խորություն։ Այն հաճախ հայտնի է նաև, որպես «Արևի գոտի» անվանումով, քանի որ այնտեղ լուսավոր է և տեսանելի։ Գրեթե բոլոր փոփոխությունները տեղի են ունենում այս գոտում, որովհետև ֆոտոսինթեզի համար այստեղ բավականաչափ լույս կա։ Հետևաբար, բույսերի և կենդանիների ճնշող մեծամասնությունը գտնվում է այս հատվածում, և հեշտությամբ կարելի է տարբերել բոլոր կենդանիներին սկսած պլանկտոններից մինչև շնաձկներ։ Չնայած նրան, որ Էպիպելաջիկ գոտին արտակարգ տարածք է թվում, դա էլ ունի իր թերությունները։ Շնորհիվ օրգանիզմների մեծ բազմազանությանը, որ կա այդ գոտում շատ են նաև գիշատիչները և դրանց զոհ գնացող տեսակները ։ Փոքր օրգանիզմներն, ինչպիսին թռչող ձկներն են, ավելի մեծ օրգանիզմների թիրախներ են հանդիսանում։ Նրանց համար հատկապես դժվար է հետապնդողներից խուսափելը, մինչև որ նրանք սերունդ կտան Կտրուկ օվկիանոսային հոսանքները մեծ դժվարություն են առաջացնում այսպիսի փոքր ձկների՝ տվյալ միջավայրում ապրելու համար։ Ուսումնասիրությունները ցույց են տվել, որ ապրելու դժվարին պայմանները ստիպել են ձկներին հարմարվել միջավայրին և դրա արդյունքում ձևափոխվել են նրանց կողերը ։ Արդյունքում թռչող ձկներն ավելի լավ են հարմարվել շրջապատող միջավայրին։ Դառնալով օդում տեղափոխվող՝ նրանք գերազանցել են իրենց հետապնդող գիշատիչներին։ Արագությունը և մանևրելու ունակությունն էլ հենց այս ձկների առավելությունն է։ Հետազոտությունները ցույց են տվել, որ թռչող ձուկը ենթարկվել է ձեւաբանական փոփոխությունների իր ողջ պատմության ընթացքում առաջին անգամ։ Թռչող ձուկն ունի այսպես կոչված նեյրոնային կամարներ, որոնք կապ են հանդիսանում մկանային հյուսվածքների և կմախքի ոսկորների միջև։ Ամբողջովին լայնացած նեյրոնային կամարներն ստեղծում են ամուր կապ ողնաշարի և գանգի միջև ։ Սա ի վերջո այս ձկներին հնարավորություն է տալիս ունենալ ամուր ողնաշար, որն էլ օգնում է նրանց թռիչքի ժամանակ։ Ամուր մարմին ունենալը թռիչքի ժամանակ ձկանը տալիս է աերոդինամիկ առավելություններ, մեծացնում է թռիչքի արագությունը Ամուր ողնաշարն ու պոչը այս ձկներին հնարավորություն է տալիս մարմինը դուրս հրել ջրից և սահել-անցնել բավականաչափ տարածություն ինչպես նաև ամուր մարմնի շնորհիվ ձկները կորցնում են իրենց ճկունությունը, ինչն էլ օգնում է նրանց թռիչքի ընթացքում վայր չընկնել ։ Յուրաքանչյուր թռիչքի (սահքի) վերջում ձուկը կարող է կամ գլխիվայր իջնել ջրի մեջ և շարունակել լողալ, կամ պոչով հրվել ջրին և նոր թռիչք սկսել ։ թռչող ձկների «թևը» նման է թռչունների թևին և ունի նույն աերոդինամիկան։ «Թևը» ձկանը հնարավորություն է տալիս թռչել ուղիղ կամ թեքվել թռիչքի ընթացքում ։
Թռիչքի չափումներ
2008 թվականի մայիսին Ճապոնական NHK հեռուստաընկերության անձնակազմը նկարահանել է լոքո թռչող ձկանը Ճապոնիայի Յակուշիմա կղզու ափին։ Ձուկը թռչել է 45 վայրկյան ։ Նախորդ ռեկորդը եղել է 42 վայրկյան ։ Թռչող ձկան թռիչքները, շուրջ 50 մետր են։ Նրանք կարող են ճանապարհորդել 70 կմ/ժ արագությամբ ։ Ծովի մակերեսից նրանց առավելագույն բարձրությունը 6 մետր է։
Ձկնորսություն և խոհանոց
Ճապոնական խոհանոցում հաճախ թռչող ձկանը չորացնում են։ Ճապոնիայում թռչող ձկան ձկնկիթն օգտագործվում է սուշիի որոշ տեսակների համար և այն հայտնի է Տոբիկո անվանմամբ։ Թայվանում դա հանդիսանում է նաև որպես դիետա։ Թռչող ձուկը Բարբադոսում ազգային ուտեստներից է։ Թռչող ձկները միշտ ձգվել են դեպի լույսը և մարդիկ ձկնորսությամբ են զբաղել միայն այն ժամանակ, երբ լուսնի լույս չի եղել։
Ծանոթագրություններ
Կատեգորիա:Ձկներ
Կանադայի քաղաքացիություն
Կանադայի քաղաքացիություն (Citizenship of Canada, Citoyenneté du Canada), Կանադա պետության և վերջինիս տարածքում բնակվող ֆիզիկական և իրավաբանական անձանց միջև կայուն իրավական կապը, որի ուժով պետությունը և անհատը ձեռք են բերում փոխադարձ իրավունքներ և պարտականություններ։ Կանադայում քաղաքացիությունը սահմանադրական իրավունքի կարևորագույն ինստիտուտներից է և հիմնականում իր ամրագրումն է գտնում վերջինիս սահմանադրության մեջ, սահմանադրական ակտերում կամ այլ նորմատիվ իրավական ակտերում։
Ըստ սահմանադրության՝ Կանադայի քաղաքացիություն կարող են ձեռք բերել այն ֆիզիկական անձինք, ովքեր բավարարում են ստորև նշված պայմաններին։ Դրանք են․ Կանադայի քաղաքացին պետք է լինի
Կան որոշակի գործոններ, որոնց առկայության պայմաններում ֆիզիկական անձն իր կամքից անկախ ձեռք է բերում Կանադայի քաղաքացիություն։
Օտար երկրների քաղաքացիները, ովքեր ցանկանում են դառնալ Կանադայի քաղաքացի, պետք է ունենան կացության իրավունք և քննական աշխատանքի ձևով հաստատեն այն հանգամանքը, որ ունեն գիտելիքներ Կանադայի պաշտոնական լեզուներից (օրենսդրորեն ամրապնդված են երկուսը՝ ֆրանսերեն և անգլերեն) մեկի, Կանադայի աշխարհագրության, մշակույթի և պատմության վերաբերյալ ։ Ըստ պաշտոնական վիճակագրության՝ ամեն տարի շուրջ 250 հազար մարդ ստանում է Կանադայի քաղաքացիություն։
Ծանոթագրություններ
Կատեգորիա:Կանադա և Ազգերի համագործակցություն Կատեգորիա:Կանադայի քաղաքացիություն
Առաջադրված հանգամանքներ
Առաջադրված հանգամանքներ (предлагаемые обстоятельства), այն կենսական պայմանները, որոնց մեջ հայտնվում է գործող անձը և որոնց համաձայն դերակատարը պետք է գործի բեմի վրա, Կոնստանտին Ստանիսլավսկու արտահայտություններից մեկը։
Ստանիսլավսկին առանձնացրել է արտաքին և ներքին առաջադրված հանգամանքներ։ Ըստ նրա՝ արտաքին հանգամանքները, փաստերի և դեպքերի արտաքին կյանքը պարզելու համար նախ և առաջ պետք է որոշել դրանց առկայությունը, հետևողականությունն ու փոխազդեցությունը։ Իսկ պիեսի և դերի հոգևոր կյանքի ներքին հանգամանքները գոյանում են յուրաքանչյուր գործող անձի անձնական կյանքի ներքին պայմաններից, որոնք մեծապես կախված են արտաքին հանգամանքներից և այլ մարդկանց հետ ունեցած փոխհարաբերություններից ։
Ձյունե թագուհու գաղտնիքը
Ձյունե թագուհու գաղտնիքը («Тайна Снежной королевы»), ռեժիսոր Նիկոլայ Ալեքսանդրովիչի ֆիլմը, որ նկարահանվել է 1986 թվականին Հանս Քրիստիան Անդերսենի «Ձյունե թագուհին» հեքիաթի մոտիվներով ։
Սյուժե
Ֆիլմի գործողությունները տեղի են ունենում հեքիաթում նկարագրված իրադարձություններից որոշ ժամանակ անց։ Գերդան ու Կայն արդեն մեծացել են և մտածում են, թե ինչ տխուր է բաժանվել մանկությունից։ Սակայն զորավոր ու նենգ Ձյունե թագուհին, որը հետևում է նրանց, Կային տանում է իր թագավորություն, և Գերդան նորից մեկնում է նրան որոնելու։ Դրանում նրան օգնում է մի խորհրդավոր մարդ, որն իրեն կոչում է Հեքիաթի ձայն և գիտի Անդերսենի բոլոր հեքիաթները ու հետևում է կարգի պահպանմանն, այդ պատճառով էլ չի կարող փոխել դրանք։ Սակայն Ձյունե թագուհին, որը Անդերսենի կողմից հեքիաթի գրվելուց երկար տարիներ անց ձանձրացել է ուղղակի երեխաներին առևանգելուց, այնպիսի գաղտնիք է բացահայտում, որն արմատապես փոխում է ամբողջ սյուժեն։
Ձյունե թագուհու մոտ գնալու ճանապարհին Գերդան հայտնվում է խորամանկ ու նենգ, բայց միևնույն ժամանակ զվարճալի բարոնի ամրոցում, ծանոթանում անտառային ավազակների հետ։
Փաստեր
2015 թվականին թողարկվել է ռեժիսոր Նատալյա Բոնդարչուկի համանուն ֆիլմը, որը ոչ մի կապ չունի տվյալ ֆիլմի հետ։
Ծանոթագրություններ
Կատեգորիա:Խորհրդային ֆիլմեր Կատեգորիա:1986 ֆիլմեր Կատեգորիա:Խորհրդային մանկական ֆիլմեր Կատեգորիա:Հանս Քրիստիան Անդերսենի ստեղծագործությունների էկրանավորումներ Կատեգորիա:Ռուսերեն ֆիլմեր
Քահանայի օրագիրը
«Քահանայի օրագիրը» (First Reformed), 2017 թվականի դրամա, որի ռեժիսորն է Փոլ Շրեդերը ։ Դերերում նկարահանվել են Իթան Հոուքը, Ամանդա Սեյֆրիդը և Սեդրիք Քայլսը։
Ֆիլմը ցուցադրվել է Վենետիկի 74-րդ կինոփառատոնում 2017 թվականի օգոստոսի 31-ին և 2018 թվականի մայիսի 18-ին թողարկվել է Միացյալ Նահանգներում «A24» ընկերության կողմից ։ Ֆիլմը դրական արձագանք է ստացել քննադատների կողմից, որոնք կարևորել են Հոուքի խաղը և Շրեդերի սցենարն ու ռեժիսուրան։ ԱՄՆ կինոքննադատների ազգային խորհուրդը և Ամերիկայի կինոարվեստի ինստիտուտը ընդգրկել են ֆիլմը 2018 թվականի ֆիլմերի լավագույն տասնյակում։ «Անկախ ոգի» մրցանակաբաշխությունում ֆիլմը ներկայացվել է հետևյալ անվանակարգերում՝ «Լավագույն ֆիլմ», «Լավագույն դերասան» (Իթան Հոուք), «Լավագույն ռեժիսոր» և «Լավագույն սցենար»։ Շրեդերի սցենարը նաև առաջադրվել է Օսկարի 91-րդ մրցանակաբաշխությունում՝ «Լավագույն օրիգինալ սցենար» անվանակարգում։
Սյուժե
Սուրբ Էրնստ Թոլլերը որոշում է օրագիր վարել մեկ տարվա ընթացքում, որտեղ գրելու էր իր մտքերը։ Թոլլերը սգում է տղայի կորուստը, որը մահացել է Իրաքյան պատերազմում։ Նրա մոտ խորհրդակցելու է գալիս Մերին, որի ամուսինը՝ Մայքլը, ցանկանում է, որ Մերին ընդհատի հղիությունը։ Մայքլի կարծիքով կլիմայի փոփոխության հետևանքով մոտ ապագայում հնարավոր է, որ մոլորակն այլևս ապրելու համար պիտանի չլինի, և ինքը չի ցանկանում, որ իր երեխաներն ապրեն այդպիսի պայմաններում։
Արտադրություն
Ֆիլմի նկարահանումները տևել են շուրջ 20 օր, և դրանք իրականացվել են Նյու Յորքի Բրուքլին և Քուինս թաղամասերում, ինչպես նաև Դագլաստոնի Զիոն եպիսկոպոսական եկեղեցում ։
Թողարկում
2017 թվականի սեպտեմբերին «A24» ընկերությունը ձեռք է բերում ֆիլմի տարածման իրավունքը ։ Միացյալ Նահանգներում ֆիլմն էկրան է բարձրացել 2018 թվականի մայիսի 18-ին ։ «Քահանայի օրագիրը» ցուցադրվել է բազմաթիվ կինոփառատոններում, ինչպիսիք են՝ Նոր Զելանդիայի և Մելբուրնի միջազգային կինոփառատոնները ։
Ծանոթագրություններ
Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:2010-ականների դրամա ֆիլմեր Կատեգորիա:2017 դրամա ֆիլմեր Կատեգորիա:Ամերիկյան թրիլեր դրամա ֆիլմեր Կատեգորիա:Ինքնասպանության մասին ֆիլմեր
Տիգրան Խուդավերդյան
Տիգրան Հովհաննեսի Խուդավերդյան (Тигран Оганесович Худавердян, ), հայազգի ռուսաստանցի գործարար, Yandex ընկերությունների խմբի գործադիր տնօրեն և տնօրենների խորհրդի անդամ։
Կարիերա
Տիգրան Խուդավերդյանը միացել է Yandex-ին 2006 թվականի ապրիլին՝ որպես պորտալային ծառայությունների և տեխնոլոգիաների գծով ծրագրի ղեկավար։ Այդ ժամանակից ի վեր նա ղեկավարել է Yandex-ի մի քանի հաջողված նախագծեր, այդ թվում՝ Yandex.Browser-ը և Yandex.Navigator-ը ։
2009-ից 2012 թվականներին նա եղել է պորտալային արտադրանքների և բջջային հավելվածների բաժնի ղեկավար ։ 2012 թվականից նա գլխավորում է Յանդեքս.Browser և Yandex.Տաքսի նախագծերը, իսկ 2013 թվականին նշանակվել է արտադրանքի մշակման բաժնի ղեկավար ։
2015 թվականին նա տեղափոխվել է Yandex.Տաքսի և զբաղեցրել զբաղեցրել է գլխավոր գործադիր տնօրենի պաշտոնը ։
2019 թվականին Տիգրան Խուդավերդյանը նշանակվել է Yandex NV-ի գործադիր տնօրենի տեղակալ և միացել ընկերության տնօրենների խորհրդին ։
2019 թվականին նա ընդգրկվել է համաշխարհային տնտեսական ֆորումի նախաձեռնած «Երիտասարդ գլոբալ առաջնորդների» ցանկում ։
2020 թվականին նա մասնակցել է Դավոսի Համաշխարհային տնտեսական ֆորումին՝ որպես «Անհավասարություն. տնտեսական աճի խոչընդոտ» քննարկման բանախոս ։
2022 թվականի մարտի 15-ն Խուդավերդյանը նշանակվում է Յանդեքսի գլխավոր տնօրեն ։ Նույն օրվա երեկոյան Տիգրան Խուդավերդյանին ներառում են Ռուս-ուկրաինայան պատերազմի պատճառով Եվրոմիության պատժամիջոցների 4–րդ փաթեթում պատժամիջոցային ցանկում, ինչից հետո նա լքում է գլխավոր տնօրենի պաշտոնը և «Yandex N.V» տնօրենների խորհուրդը ։ Նույն պատճառով Խուդավերդյանը հայտնվում է Բրիտանիայի իսկ ամիսներ անց՝ հուլիսի 7–ին նաև Կանադայի պատժամիջոցային ցանկում ։
Անձնական կյանք
Ամուսնացած է, ունի հինգ որդի ։
Ծանոթագրություններ
Կատեգորիա:Ապրող անձինք Կատեգորիա:Մոսկվայի պետական համալսարանի շրջանավարտներ Կատեգորիա:1981 ծնունդներ Կատեգորիա:Հայ գործարարներ
Վագների օրենք
Վագների օրենք (պաշտոնական անվանումը` Աշխատանքային հարաբերությունների մասին ազգային օրենք [National Labor Relations Act]), աշխատանքային հարաբերությունները կարգավորելու մասին օրենք Ամերիկայի Միացյալ Նահանգներում։ Ընդունվել է 1935 թվականին և կոչվում է հեղինակի՝ սենատոր Ռոբերտ Ֆերդինանդ Վագների անունով։
Ընդունվել է 1929-1933 թվականներին համաշխարհային տնտեսական ճգնաժամի ֆոնին։ Վագների օրենքով օրինականացվում էին կազմակերպություններ ստեղծելու, կոլեկտիվ պայմանագրեր կնքելու, գործադուլներ անելու բանվորների իրավունքները։ Ձեռնարկություններին արգելվում էր զանց առնել բանվորների կոլեկտիվ պայմանագրեր կնքելու կամ դրանից հրաժարվելու իրավունքը, ներազդել արհմիությունների վրա, աշխատանքի ընդունելիս կամ ազատելիս խտրականություն դրսևորել արհմիութենական գործունեությամբ զբաղվող կամ իրենց օրինական իրավունքներից օգտվող բանվորների նկատմամբ։
Վագների օրենքով ստեղծվեց աշխատանքային հարաբերությունների գծով Ազգային վարչություն, որն ուներ ընդարձակ, այդ թվում՝ աշխատանքում վերականգնելու լիազորություններ։ 1937 թվականին ԱՄՆ-ի գերագույն դատարանը ճանաչեց Վագների оրենքի սահմանադրականությունը։ Թեև որպես դաշնային ակտ Վագների օրենքը պետք է կիրառվեր ֆեդերալ ձեռնարկությունների բանվորների նկատմամբ, սակայն դրա ազդեցությամբ, այսպես կոչված, Վագների փոքր օրենքներ ընդունվեցին նաև մի շարք նահանգներում։
Վագների օրենքը հանդիպեց պահպանողականների և հատկապես հանրապետականների դիմադրությանը։ Թաֆտ Հարթլիի օրենքով, Վագների օրենքը փաստորեն վերացվեց։